dh-unibe/image-text_koenigsfelden-charters-post-1500 huggingface dataset:
Staatsarchiv
AARGAU
Unnsz₎ andaͣchtig gebûtt und was wir gegen gott und der zit gùts und eren
vermegen zuͣ vor edlen, straͣnngen, vesten, fùrsichtigen wisz₎ gnaͣdigen, lieben
meiern und getruwen castvoͤgt. ✳ unnsz₎ hofmeister hàt unns jetz geszeͣugt ein
sanndtbrief, von ùwrù gnàd₎ an inn ussgangen, ✳ dàrinn im̄ bevolhen wirdt
ettwas genom seylen, so er dem vestenn Casparenn Efingers zuͦ Wildek genemē sol haben, ✳
hàt wider zùgeben und sind dàrbi gemelldt ursach desselben und ob es nitt beschaͧhe,
das es uwern gnàd₎ nitt gevellig were, ✳ gnaͧdiger, lieber herrnn ùwer gnàd ✳ sel
wàrlich wùstz, ✳ das unnsz₎ hofmeister fùr sich selbs har inn nuͦtz anders getàn, ✳
dann das im̄ ✳ unnsz₎ frow die aͤptissin guͦter gedaͧchtnùstz het bevolhen ✳ unnsz₎s
gotzhus gerechtikeit und zùgeheͦrd nitt zuͣverlieren. ✳ und dàmitt ùwer gnàd
was unns dàran ligt ✳ meg wùstz ✳ wellen wir gar in kurtzem die unnsz₎n zuͦ dero
schriben ✳ und inen uns unnsz₎ ✳ beswoͧrden erscheinen ✳ und bitten also die selben
des guͣtlichen zuͦgestùnden. ✳ so wellen wir die genomnen seyl dèzwùschen
als in ùwer selbs hannd
ruͦwen làssz₎
gestellt achten ✳ und so wir von ùwer gnàd geheͦrt werd₎
dàmitt tuͦnd und làssz₎, ✳ was si unns und die unnsz₎ bescheide. ✳ und wir getruwen
derselben nitt minder neigung unns bi dem unnsz₎n zù handthaben ✳ dann
jemand anders, ✳ woͤllten ouch niemand geneigt sin, das sin zù naͤmen, ✳ sundˀ
unns des unnsz₎n genuͣgen, ✳ und bevelhen dàmitt ùwer gnàd gott dem allmeͣchtigen ✳ und unns ir erlichen hanndthabung zuͦ allen ziten, ✳ dàtum
statthalterin und convent
zuͦ Kùngsfelld₎
den edlen straͣnngen fròmen vesten fùrsichtigen und wisz₎
schulth̄ und ràt zuͦ Berrnn unnsz₎n sundˀn gnädigen
meiern und getruwen castvoͤgtenn.
um̄ den wildpann ✳ wie
sy j✳ Caspar Effingˀ die wildseil gnomē ✳ ꝫcꝭ
K ✳ T ✳ 2 ✳ b
wildpand
Konigsf. 828 / 02
Staatsarchiv
AARGAU